b"\n_START_ARTICLE_\nImanol Etxeberria Ega\xc3\xb1a\n_START_SECTION_\nTraject\xc3\xb2ria\n_START_PARAGRAPH_\nVa sorgir a l'Arrasate FC, on va jugar amb el primer equip la temporada 92/93, passant la seg\xc3\xbcent campanya a la Cultural de Durango. El 1995 fitxa per l'Athletic Club; despr\xc3\xa9s d'una temporada amb el filial a la Segona Divisi\xc3\xb3, la temporada 96/97 relleva a Juanjo Valencia sota els pals bisca\xc3\xafns, i eixe mateix any, ja hi disputa 19 partits._NEWLINE_La 97/98 va suposar la consolidaci\xc3\xb3 del porter guiposco\xc3\xa0, titular de l'Athletic tots els partits de lliga, i a la seg\xc3\xbcent tan sols es va perdre un. Per\xc3\xb2, la compet\xc3\xa8ncia li va sorgir la temporada 99/00, amb I\xc3\xb1aki Lafuente, tot i aix\xc3\xad va conservar el lloc a l'onze titular, una situaci\xc3\xb3 que no es repetiria la temporada 00/01, en la qual no va disputar cap minut de lliga._NEWLINE_Al final de la temporada 00/01, deixa l'Athletic i passa al Rayo Vallecano. Amb els madrilenys recupera la titularitat per\xc3\xb2 el seu equip no passa pel seu millor moment, i en nom\xc3\xa9s tres anys, baixa de Primera a Segona B._NEWLINE_A la 2004/05 juga amb la Cultural Leonesa, de 2a B i retorna a la competici\xc3\xb3 d'argent a l'any seg\xc3\xbcent a l'incorporar-se a la SD Eibar, on va disputar 32 partits i no va poder evitar el descens de l'equip basc. L'estiu del 2006, va penjar les botes._NEWLINE_Despr\xc3\xa9s de retirar-se, Imanol Etxeberria ha continuat al m\xc3\xb3n del futbol dins del cos t\xc3\xa8cnic de l'Athletic de Bilbao."